
1. ÁLTALÁNOS INFORMÁCIÓK

1.1. Jogi alap

Ez a pályázati felhívás az Európai Tanács 2000/821/EC számú, 2000. december 20-i Határozatán alapszik, melynek tárgya egy olyan program megvalósítása, amely európai audiovizuális művek fejlesztésére, forgalmazására és promóciójára irányul (MEDIA Plus - Fejlesztés, forgalmazás és promóció) (2001-2005)
, amelyet az Európai és Parlament és Tanács 846/2004/EC sz. Határozata módosított
.
A Media Plus Program megvalósításának és működtetésének felelőse a Bizottságon belül az Információs Társadalom és Média Főigazgatóság A2 osztálya – MEDIA Program és média ismeretek.

Az Európai Unió € 453.60 millió összeget különített el a MEDIA Plus Program céljaira a 2001-2006-os időszakra,  amelynek 5%-át kísérleti projektek megvalósítására különítettek el.

Ez a pályázati felhívás a Tagországokban, illetve a MEDIA Plus Tanácsi Határozat 11. cikkében megadott nem tagország államokban található európai operátoroknak szól.

Az összes támogatható költség közösségi támogatása kísérleti projektenként maximum 50%-ra korlátozódik.

A férfiak és nők közötti egyenlő elbánás támogatása alapvető elv a Közösség politikájában, s ezt az elvet ennek a programnak a megvalósítása során is figyelembe kell venni.

1.2. Célkitűzések

A kísérleti projektek jelzik azt az utat, amelynek révén a Tanácsi Határozat gondoskodik arról, hogy a MEDIA Plus program figyelembe vegye a gyors technológai változásokat. Várható, hogy az elkövetkező néhány évben a digitális technológia alkalmazása könnyebben hozzáférhetővé teszi az európai audiovizuális műveket, mivel új utakat nyit az audiovizuális tartalom továbbítására, s ennek eredményeként a művek a származási országukon kívül is szélesebb körben hozzáférhetővé válnak. Az audiovizuális tartalomszolgáltató ágazat versenyképessége nagymértékben függ majd az új technológiák felhasználásától a fejlesztési, gyártási és forgalmazási fázisban.

A MEDIA Plus program azon területei, amelyekben a technológia várhatóan kulcsszerepet játszik majd, többek között az alábbiak (lásd a Határozat Mellékletének 1.4 pontját): filmművészeti örökség, európai audiovizuális programok archívumai, európai audiovizuális művek katalógusai, valamint európai tartalom digitális terjesztése, például a fejlett forgalmazási szolgáltatókon keresztül. 

1.3. Definíciók

Pályázati felhívásunk céljaira az alábbi definíciók vonatkoznak:

· Előfinanszírozási kifizetés(ek): az(ok) az előfinanszírozási kifizetés(ek), amelyeket a Kedvezményezett a Megállapodás aláírását követő 45 naptári napon belül kap kézhez. 

· Kedvezményezett: A kiválasztott promóter szerződésbeli megnevezése.

· Költségvetési rovat(ok): Az Előzetes Költségvetésben megadott kiadások rovata(i). A kiadások rovatai az alábbiakból állnak: “Személyzeti költségek”, “Működési költségek”, “Alvállalkozói költségek”, valamint “Rezsiköltség”. 

· Költségvetési alrovat(ok): az egyes Költségvetési Rovatok alatt megadott rovat(ok). 

· Támogatható költségek: azok a költségek, amelyek a támogatásban részesülő Projekt végrehajtásához közvetlenül kapcsolódnak, amint azt a lenti 5.3.1 pont részletezi, s amelyek a Megállapodásban meghatározott időszak alatt merültek fel.

Természetbeni hozzájárulások: bizonyos szolgáltatások vagy anyagok pénzben kifejezett ellenértéke, amelyekkel a partnerek járulhatnak hozzá a projekt kivitelezéséhez (lásd az 5.3.2 bekezdést a Nem támogatható költségekkel kapcsolatosan).

· Zárójelentés: az a jelentés, amely részletesen tartalmazza a Projekt megvalósítása során keletkezett Támogatható Költségeket, s amely a Projekt Összes Tényleges Költsége kalkulációjának alapját képezi. 

· Pénzügyi Partner: Bármely olyan állami vagy magánszervezet, amely pénzügyi támogatást nyújt a Projekt számára.

· Előzetes Költségvetés: a Projekt részletes költségvetése.

· Szubvenció: a Kedvezményezett részére az Összes Tényleges Költség alapján odaítélt pénzügyi támogatás. 

· Köztes Jelentés(ek): a Megállapodásban meghatározott szempontok szerint benyújtandó köztes jelentések. A köztes jelentések részletes beszámolót nyújtanak a Projekt előrehaladásáról, valamint a benyújtásuk időpontjában felmerült Támogatható Költségekről.

· Az Előzetes Költségvetés Jegyzéke: az Előzetes Költségvetéshez csatolt jegyzék, amely részletezi a különféle Költségvetési Rovatok alatt felmerült költségeket, s közvetlen kapcsolatot teremt a Projekt végrehajtásával.

· Résztvevő: Bármely olyan audiovizuális szakember, akit a projektben történő részvételre kiválasztanak.

· A Program: alatt a MEDIA Plus Program (2001-2005), illetve annak 2006-ig történő meghosszabbítása értendő.

· Projekt: a pénzügyi támogatásban részesülő tevékenység, s amely az előkészületi, megvalósítási, illetve kiértékelési fázisból áll. 

· A Projekt Időtartama: A projekt időtartama 1 év és maximum 3 év között változhat. 

2. ALKALMASSÁGI SZEMPONTOK

Az értékelési és kiválasztási eljárás első lépéseként a Bizottság azt ellenőrzi, hogy megfelel-e a jelentkező az alkalmassági szempontoknak. Amennyiben a pályázó nem felel meg a fenti szempontoknak, a pályázatot kizárják a kiválasztási eljárásból.

2.1. Formális alkalmassági szempontok

A formális alkalmassági szempontok az alábbiak:

· A határidők betartása;

· A hivatalos jelentkezési lap benyújtása, rendben kitöltve és aláírva.

2.1.1. Kizárási helyzet

Nem részesülhetnek pénzügyi támogatásban az alábbi pályázók:

· amelyek csődbe mentek vagy felszámolás alatt állnak, ügyeiket a bíróságok intézik, hitelezőikkel megállapodtak, üzleti tevékenységüket felfüggesztették, a fentiek miatt eljárás alatt állnak, vagy hasonló eljárásból fakadóan a fentiekhez hasonló helyzetben vannak a hazai törvények vagy rendszabályok értelmében;

· szakmai viselkedésükkel kapcsolatos jogsértés miatt jogerősen elítélték;

· súlyos szakmai vétségben bűnös, amely a szerződő hatóság által elfogadott bármely eszközzel bizonyított; 

· nem tettek eleget a társadalombiztosítási hozzájárulással kapcsolatos fizetési kötelezettségeiknek, illetve adófizetési kötelezettségeiknek azon ország törvényi előírásainak megfelelően, ahol a cégalapítás történt, illetve a szerződő hatóság országának, valamint annak az országnak a törvényi előírásai szerint, ahol a projektet végrehajtják;

· olyan jogerős ítélet alanyai, amelynek tárgya csalás, korrupció, bűnszervezetben való részvétel, illetve bármely olyan egyéb illegális tevékenység, amely a Közösség pénzügyi érdekeire nézve hátrányos;

· egy másik támogatás odaítélési eljárást, illetve közösségi költségvetésből finanszírozott beszerzési eljárást követően a szerződést súlyosan megszegték, mert elmulasztották betartani a szerződéses kötelezettségeiket.

Felhívási pályázatunk szerint a részvételből kizárásra kerülnek az olyan pályázók, amelyek:

(a) érdekellentét alanyai;

(b)    a Bizottság által a részvétel feltételeként kért információk vonatkozásában valótlan adatok benyújtásában vétkesek, illetve a fenti információk közlését elmulasztják.
A pályázóknak jóhiszemű nyilatkozatot kell tenniük, amelyben igazolják, hogy a fent említett egyik ok miatt sem kerülnek kizárásra.

A Bizottság egyéb bizonyítékokat is kérhet a pályázóktól annak igazolására, hogy nem alanyai a fent ismertetett kizárási helyzeteknek.

A Bizottság hatékony, arányos és elrettentő jellegű adminisztratív és pénzügyi büntetéseket róhat ki azokra a pályázókra, akiket a fenti alapon zártak ki, a Pénzügyi Szabályzat (1605/2002 sz. 02/6/25-i Tanácsi Szabályzat) 93-96. cikkeinek rendelkezéseivel, illetve a  Végrehajtási Szabályzat 133. és 175. cikkeinek rendelkezéseivel összhangban (2342/2002 sz. 02/12/23-i Bizottsági Szabályzat).

2.2. Támogatható pályázók

Ez a pályázati felhívás azoknak a már létező vállalatoknak és szervezeteknek szól, amelyeket a résztvevő országokban jegyeztek be (lásd a 2.3 pontot lejjebb), s amelyeknek tevékenysége hozzájárul a Határozat célkitűzéseinek megvalósításához, a fenti 1.2 pontban felsoroltaknak megfelelően, amely határozat teljes szövege megtalálható az alábbi weboldalon:

 http://europa.eu.int/comm/avpolicy/media/index_en.html.

Csak azokat a támogatásra irányuló pályázati jelentkezéseket lehet támogatni, amelyeket jogi személyek írásban nyújtanak be. Itt kell tehát megjegyeznünk, hogy “természetes” személyek (azaz egyének) nem pályázhatnak.
2.3. Résztvevő országok

Ez a pályázati felhívás nyitva áll az Európai Tagállamok, az EEA tagállamok (Norvégia, Izland és Liechtenstein), valamint azon országok pályázói előtt, amelyek teljesítik a 2000/821/EC Határozat 11. cikkében megadott feltételeket. 

2.4. Támogatható célcsoportok

Az audiovizuális ágazat és a kapcsolódó ágazatok vállalatai és szervezetei, különösen az alábbiak: tartalomszolgáltatók (producerek, rendezők, menedzserek, kereskedelmi ügynökök, forgalmazók), kiállítók, műsorsugárzók, marketing szakemberek, jogtulajdonosok, berendezések gyártói, adatforgalmazó vállalatok, technológia integrátorok, lízingcégek, valamennyi érintett ágazat képviseleti szervezetei (gyártás, forgalmazás, kiállítás), valamint finanszírozó szervezetek.

2.5. Európai dimenzió

A benyújtott pályázatoknak európai dimenzióval kell rendelkezniük, amelyet az alábbi szempontok szerint bírálnak el:

· A tartalom eredete és a célközönség. Ez számszerűsítve azt jelenti, hogy legalább négy, a MEDIA programban résztvevő ország, illetve, legalább három nyelv.

· A szerződéskötő a tevékenység koncepciójának kidolgozásában és/vagy megvalósításában együttműködik a többi résztvevő országból származó partnerrel; a pályázatban ezeket a partnereket meg kell nevezni, és ismertetni kell szerepüket.

· A projekteknek, ha erre mód nyílik, együtt kell működniük a többi kiválasztott projekttel, abból a célból, hogy megosztható legyen a know-how, illetve a legjobbnak bizonyult gyakorlat.

2.6. Támogatható tevékenységek

A pályázatra benyújtott tevékenységeknek teljesíteniük kell az alább felsorolt követelményeket:

a) A Kísérleti Projektek kiértékelésének területei 

Forgalmazás: új forgalmazási módszerek, illetve európai tartalom promóciója személyre szabott szolgáltatások révén.

Háttér
Az újonnan megjelenő digitális technológia egyre inkább lehetővé teszik az audiovizuális művekhez való személyre szabott és interaktív hozzáférést. A létrejövő szolgáltatások, illetve az, hogy milyen mértékben fejlődnek tovább, nem kizárólag a technológiától függ, hanem attól is, hogy rendelkezésre áll-e a megfelelő tartalom és promóció. 

Cél
A projekt célja az, hogy európai szinten ösztönözze az európai audiovizuális művek (fikció, kreatív dokumentumfilmek, animáció, multimédia, alternatív tartalom és archív anyagok) innovatív forgalmazási eljárásait, személyre szabott, interaktív szolgáltatások révén.

A fenti tevékenységi körben kiválasztott projekteknek interaktív, többnyelvű szolgáltatás megvalósítását kell bemutatniuk. A forgalmazási rendszerbe felhasználóbarát módon kell integrálni a tartalomválasztási, szűrési és árazási eszközöket. Az ilyen szolgáltatás promóciójához megfelelő projekt forrásokat kell elkülöníteni.  

Hálózatba kapcsolt adatbázisok az archívumokhoz és katalógusokhoz való hozzáférés, illetve azok felhasználásának szélesítéséhez és megerősítéséhez. 

Háttér
A létrehozással, indexálással, frissítéssel és adatkereséssel kapcsolatos nyílt szabványokon (open standards) alapuló új technológiák megjelenése szélesebb körűvé és hatékonyabbá fogja tenni az audiovizuális tartalmakhoz való hozzáférést. 

A fenti tartalmak magukba foglalják a digitális forgalmazási, kulturális, oktatási és szórakoztatási célokra szánt archívumokat és katalógusokat.  Az európai tartalom jövője nagyban függ attól, hogy mennyire képes az audiovizuális ágazat a végfelhasználók sokszínű szükségleteinek és követelményeinek kielégítésére. 

Cél
A fenti projektek célja az, hogy dinamikus, átfogó és hatékony forrásokat hozzon létre  az archívumokban, gyűjteményekben és katalógusokban található audiovizuális tartalom felhasználására európai szinten. 

A fenti tevékenységi körben kiválasztott projekteknek be kell mutatniuk azt, hogy képesek nagy létszámú résztvevőt egyesíteni, akik jelentős és hatékony eredményekkel képesek hozzájárulni ehhez a területhez. 

A projekteknek törekedniük kell arra, hogy bemutassák multifunkcionális jellegüket, hogy a hálózatba kapcsolt adatbázisok potenciális hazai és európai katalizátoraivá váljanak, valamint előmozdítsák a nyílt szabványok és közös gyakorlati eljárások felhasználását. 

A multifunkcionalitás ebben a kontextusban arra utal, hogy információt nyújt az audiovizuális tartalom felhasználásához, a programok létrehozásához és forgalmazásához a műsorsugárzásban, D-Cinema-ban, DVD-n, új digitális adathordozókon; megkönnyíti az információk gyűjtését a jogokkal kapcsolatosan, optimalizálja a prezervációs programokat, segít az üzleti modellek, szabványok, illetve közös gyakorlati eljárások európai szintű meghatározásában. 

Korábban már finanszírozott projektek: Azok a projektek, amelyek már részesültek támogatásban egy korábbi MEDIA Plus kísérleti projektekre vonatkozó pályázati felhívás nyomán. 

Valamennyi korábban már finanszírozott projektnek pályázatot kell benyújtania ebben a tevékenységi körben. Pályázati jelentkezésükben, a szükséges adminisztratív információkon túlmenően, be kell adni valamennyi köztes és/vagy zárójelentést, amely a projekttel kapcsolatosan készült. A benyújtott költségvetésnek egyeznie kell az eredeti pályázatban benyújtott költségvetéssel. A költségvetésben eszközölt bármilyen változtatást az elmúlt évi működés tapasztalatai alapján meg kell magyarázni. A projektek elmélyült kiértékelésen mennek át, amelynek során a projekt tagjait arra kérik, hogy magyarázzák el munkájuk valamennyi aspektusát. Amennyiben a kiértékelés nem sikeres, az azt jelenti, hogy a projekt nem mehet tovább a következő évig.

b) A Kísérleti Projekt szervezete 


Valamennyi pályázótól azt kérjük, hogy vegyék figyelembe az alábbi javaslatokat:

1.
A projektek szükség esetén egy Konzorciumból áll, amelynek vezetője az a fővállalkozó, amely a Bizottsággal történő bármilyen megállapodás aláírója. A fenti konzorcium partnereinek állampolgársága önmagában véve még nem bizonyítéka a projekt európai dimenziójának. 

2.
A projektek kiválasztását követően összehangolási mechanizmus jön létre azzal a céllal, hogy lehetővé váljon a know-how és a legjobbnak bizonyult gyakorlati megoldások cseréje. 

3. KIVÁLASZTÁSI SZEMPONTOK

A kiválasztási szempontoknak lehetővé kell tenniük a pályázó pénzügyi és működési kapacitásainak megítélését a pályázatra benyújtott tevékenység, illetve munkaprogram megvalósítása szempontjából.

3.1. Pénzügyi kapacitás 

A pályázóknak stabil és kielégítő finanszírozási forrásokkal kell rendelkezniük ahhoz, hogy a tevékenység végrehajtásának teljes időszaka alatt fenntartsák tevékenységüket.

A benyújtott pályázatnak tartalmaznia kell az alábbiakat: 

· Az elmúlt pénzügyi év mérlege;

· Az elmúlt pénzügyi év eredménykimutatása;

· Abban az esetben, ha az Európai Bizottságtól igényelt hozzájárulás összege nagyobb, mint €300,000, a pályázóktól azt kérjük, hogy hitelesített, auditált számlákat nyújtsanak be, amelyhez mellékelik a számlákat hitelesítő könyvvizsgáló véleményét. A Bizottság a köztestületek és közintézmények esetében eltekinthet ettől a kötelezettségtől. A fenti véleménynek, amelynek alapjául a számlák hitelesítése során elvégzett munka szolgál, a könyvvizsgáló értékelését kell tartalmaznia arra vonatkozóan, hogy a pályázó stabil és kielégítő forrásokkal rendelkezik-e tevékenysége fenntartásához a pályázatra benyújtott tevékenység teljes végrehajtási időszakán át, illetve, hogy annak finanszírozásában részt vegyen. Az előzetes költségvetés elkészítésével kapcsolatos részletes utasításokat illetően kérjük, tekintsék meg a jelentkezési lap költségvetési részét.

3.2. Működési kapacitás

A pályázóknak bizonyítaniuk kell, hogy rendelkeznek a tevékenység végrehajtásához szükséges működési kapacitással, az alábbiak bemutatásával:

· a projekt végrehajtásához szükséges humán és technológiai erőforrások;

· Kiterjedt nemzetközi kapcsolathálózat az audiovizuális ágazatban.

A pályázatoknak tartalmazniuk kell a következőket:

· A pályázó intézmény, szervezet, egyesület, illetve vállalat története, beleértve a Vállalat alapszabályát, valamint a hivatalos bejegyzési dokumentumok másolatát;

· A szerződéskötő csapatának hivatalos önéletrajzait;

· A technológiai források ismertetését;

4. A TÁMOGATÁS ODAÍTÉLÉSÉNEK SZEMPONTJAI

Minden egyes benyújtott pályázat az alábbi egyenlően súlyozott odaítélési szempontok alapján kerül kiértékelésre:

A) A tevékenység tartalmára vonatkozó odaítélési szempontok

· Megfelel-e a tevékenység a Program célkitűzéseinek?

· A tevékenység európai dimenziója (lásd a 2.5 pontot)

B) A munkaterv megvalósíthatóságával és koherenciájával kapcsolatos odaítélési szempontok

· A célkitűzések és célcsoportok világos kijelölése

· A projekt általános tervének egyértelműsége és konzisztenciája, valamint annak a valószínűsége, hogy a kívánt célok belátható időn belül megvalósíthatók

· A projekttel kapcsolatos menedzselési intézkedések minősége

· A résztvevő szervezetek tapasztalata

5. PÉNZÜGYI ÚTMUTATÓ

5.1. A közösségi finanszírozás alapelvei

A közösségi támogatás semmiképpen nem haladhatja meg az összes támogatható költség 50%-át. 

Általános szabály, hogy a közösségi pénzügyi támogatások maximum három éves időszakra adhatók, az elért haladás évenkénti kiértékelésének függvényében. Az egy éven túl húzódó projektek esetében minden egyes évre vonatkozóan külön költségvetést kell benyújtani. Az éves értékelés eredményeként folytatódhat a projekt finanszírozása a következő költségvetési évben is. 

A közösségi pénzügyi támogatás összegét az egyes benyújtott pályázatok költsége és jellege határozza meg, a fenti 4. pontban ismertetett odaítélési szempontok alapján. A támogatás formája szubvenció.

A Bizottság pusztán azáltal, hogy egy projektet kiválaszt, nem köteles elfogadni az igényelt pénzügyi támogatás mértékét is. 

A kísérleti projekt tevékenységekre fordítható teljes költségvetés a 2005-ös évre € 3.5 millió euró.

5.2. Pénzügyi útmutató

A pályázóktól az kérjük, hogy közöljék a projekt végrehajtásához szükséges valamennyi előre látható költséget (azaz, a támogatható és nem támogatható költségeket), valamint a teljes tevékenység finanszírozásához szükséges valamennyi forrást. 

Valamennyi pályázathoz csatolni kell az Előzetes Költségvetést, amelyben csak a támogatható költségek szerepelnek. 

A szubvenció semmilyen esetben nem növelheti a kedvezményezett profitját. 

A Bizottság részéről járó kifizetéseket a Kedvezményezett fő bankjánál vezetett számlaszámra utalják, amely számlát kizárólag a jelen Megállapodás révén finanszírozott Projekt céljaira nyitnak. A Bizottság által átutalt összegek után járó kamat a Bizottság tulajdona marad. 
Nem adható szubvenció visszamenőleg, olyan tevékenységekre, amelyek már elkezdődtek. 

Az előzetes költségvetést:

· részletesen lebontva kell benyújtani, ahol szükséges, az egységárak és darabszámok feltüntetésével, s elég részletesnek kell lennie ahhoz, hogy a pályázatra benyújtott tevékenység azonosítása, követése és ellenőrzése lehetséges legyen,

· EURO-ban kell benyújtani,

· Projektenként az összes támogatható költség 7%-a (rezsiköltség) engedélyezett a szükséges költségek fedezetére (azaz, irodabérlet és villany, fűtés, karbantartás és postai szolgálat), amelyet a szokásos könyvelési gyakorlat alapján nem lehet közvetlenül beilleszteni egy költségvetési rovatba. Meg kell jegyeznünk, hogy a személyzeti (fizetések és társadalombiztosítási költségek) és utazási költségek közvetlen támogatható költségeknek számítanak .

· A költségvetéshez csatolni kell következőt: ‘Jegyzék a költségvetéshez’, amely egyértelmű magyarázatokkal szolgál arra nézve, milyen alapon történt a költségek kalkulációja, illetve megindokolja, miért kerültek bele az előzetes költségvetésbe. A jegyzéket ugyanúgy rovatonkénti alapon kell tagolni, mint az előzetes költségvetést. 

· A költségvetésnek kiegyensúlyozottnak kell lennie, azaz, az összes bevételnek egyenlőnek kell lennie az összes kiadással.

· Nem ítélhető meg 10.000 Eurónál magasabb támogatási összeg, amennyiben a költségvetés nincsen részletesen lebontva és megindokolva.
· Azon projektek esetében, ahol a költségvetés kalkulációja az eurozónán kívüli pénznemben történik: Az előzetes költségvetés benyújtásának hónapjában közzétett hivatalos árfolyamokat kell alkalmazni. A fenti árfolyamok hozzáférhetők a MEDIA Desk-eknél és Antennáknál, valamint a Bizottság weboldalán (http://europa.eu.int/comm/budget/inforeuro/);
· A Költségvetési Rovatokban megadott előzetes összegeket indikatív jellegűnek tekintjük. A Költségvetési Rovatok közötti átcsoportosítás megengedett, feltéve, ha az ilyen átcsoportosítások nem haladják meg 10%-nál többel az eredetileg előirányzott összeget, illetve feltéve, hogy a fenti átcsoportosítások nem befolyásolják alapvetően az elvégzendő munka mennyiségét vagy tartalmát. Kivételes körülmények esetén a 10%-ot meghaladó költségvetési rovatok közötti átcsoportosítás is megengedhető lehet, de csakis abban az esetben, ha ezekről a Bizottságot értesítik, és megkapják a Bizottság előzetes írásbeli engedélyét. Az utóbbi esetben szerződésmódosítást kell aláírni.

· Valamennyi, a Bizottságtól érkező kifizetést olyan kamatozó számlára kell fizetni, amelyet konkrétan a Bizottságtól érkező pénzek fogadására nyitottak, addig az időpontig, amíg a fenti összegeket a Projekttel kapcsolatos költségek fedezésére használják. A Bizottság által átutalt összegek után járó összegyűjtött kamatok a Bizottság tulajdonában maradnak, és az utolsó kifizetéskor levonásra kerülnek. 
5.3. A projekt költsége

Az Előzetes Költségvetés kiadási oldalát kielégítően kell részletezni ahhoz, hogy a ‘támogatható költségek’ elkülöníthetőek legyenek a ‘nem támogatható költségektől’.

5.3.1. Támogatható költségek

A projekt támogathatósági időszaka azzal az időponttal kezdődik, amelyen a Megállapodást aláírják.

A költségek az alábbi esetekben minősülnek támogathatónak:
· Ha közvetlenül kapcsolódnak a Projekt végrehajtásához;

· Ha a Kedvezményezettnél és annak Pénzügyi Partnereinél merülnek fel a támogathatósági időszakban. A fenti költségeknek egyezniük kell a Kedvezményezett által eszközölt kifizetésekkel, s a kifizetés bizonyítékaként számlákkal kell a költségeket alátámasztani. A Pénzügyi Partnereknél felmerült költségek is támogathatók, azzal a feltétellel, hogy a költségek közvetlenül kapcsolódnak a Projekt végrehajtásához, azokat a Kedvezményezett részére újraszámlázták, és azokat a Kedvezményezett a megfelelő költségszámlára továbbította;

· Ha a költségek a ténylegesen felmerült költségekkel megegyeznek, azaz, azokat a Kedvezményezett fizette, s azok valamennyi szükséges háttérbizonylattal alátámaszthatók.

Az ÁFÁ-t semmilyen esetben sem lehet a projektre terhelni, kivéve, ha végleges költséget jelent, azaz nem levonható, és a Promóter nem tudja visszaigényelni. Ha szükséges, a kedvezményezetteknek be kell nyújtaniuk az ÁFA státuszukat igazoló bizonyítékot a Bizottság részére.

5.3.2. Nem támogatható költségek

Nem támogathatók az alábbi költségek:

· Fix tőkeköltségek

· Adósságok és kétes kintlevőségek

· Kifizetett kamat

· Természetbeni hozzájárulások

· Szükségtelen, magas vagy indokolatlan költségek

· Köztisztviselők bére és költségei

· Árfolyamveszteségek költsége

· Általános tartalékok (veszteségekre, lehetséges későbbi tartozásokra, stb.)

· Olyan országokból származó partnerek költségei, amelyek nem vesznek részt a programban

· Nem a Projekt végrehajtásához kapcsolódó költségek

· Megvalósíthatósági tanulmányok, illetve kutatási és fejlesztési költségek későbbi MEDIA programhoz kapcsolódó pályázatokhoz.

5.3.3. A projekt időtartama

A projekt időtartamát a Megállapodás rögzíti. Az időtartam 12, 24 vagy 36 hónap lehet. Ennek ellenére, valamennyi olyan projekt esetében, amely a második vagy harmadik évben is folytatódik, a kiválasztáshoz évenként újra kell pályázni. A projekt kiválasztása attól függ, hogy milyen eredményt ér el az értékelés pillanatában. Csak a fenti időszakban felmerült költségek minősülnek támogatható költségeknek. A támogatható költségeknek a Megállapodásban rögzített időszakban kell felmerülniük, legkorábban abban az időpontban, amikor a Megállapodást a Bizottság aláírja. A megállapodásban feltüntetett időszakon túl felmerült költségek nem támogathatók.

5.3.4. A Költségvetési Rovatok ismertetése

Az alábbi költségrovatok illeszthetők be a költségvetésbe:

1) Személyzeti költségek 

2) Működési költségek

3) Alvállalkozói költségek

4) Rezsiköltség

ad 1)
Személyzeti költségek
A személyzeti költségeket az alkalmazott/szolgáltató tényleges napi bére/díja alapján kell kiszámítani, és be kell szorozni a projekt részére végzett munkával töltött napok számával. Ennek a számnak tartalmaznia kell a munkaadó által fizetett valamennyi szokásos hozzájárulást, mint például a társadalombiztosítási hozzájárulást, ám nem tartoznak bele a jutalmak, ösztönző jellegű kifizetések, valamint profit-részesedési megoldások.

A Személyzeti költségeket az elvégzett munkára vonatkozó részletes napi nyilvántartásokkal kell alátámasztani.

A napi fizetésnek az országos szinten hasonló feladatokat ellátó szakképzett személyzet átlagosan felszámolt bérén kell alapulnia. 

Az évenként és személyenként maximálisan felszámolható napok száma 220.

Az Előzetes Költségvetésben név szerint meg kell adni a vezető alkalmazottakat és igazgatókat. Fizetésüket nem lehetséges több Költségvetési Rovat között megosztani.

ad 2)
Működési Költségek

A fenti költségvetési rovatot az alábbi alrovatokra lehet tagolni:

2.1
Utazási és napidíj költségek

2.2
Tartós berendezések

2.3
Reklám és promóció

2.4
Bankgarancia költsége 

ad 2.1)
Utazási és napidíj költségek

Csak a projekthez közvetlenül kapcsolódó, illetve konkrét és világosan azonosítható tevékenységekhez kapcsolódó utazások esetében lehet igényelni; kérjük, indokolják meg a ‘Jegyzék a költségvetéshez’ részben, hogyan kapcsolódnak a költségek a projekttel kapcsolatos tevékenységekhez, és adják meg a kiszámítás módját. A kedvezményezettektől azt kérjük, hogy az utazás legolcsóbb módjával éljenek, és tegyenek meg mindent annak érdekében, hogy légi utazás esetében Apex jegyeket használjanak, és éljenek a kedvezményes jegyek előnyeivel.

Légi utazás esetében csak a turista osztály költségei elfogadhatók; bármely ezen felüli költséget részletezni és indokolni kell a ‘Jegyzék a Költségvetéshez’ részben; az ilyen költségeket csakis rendben megindokolt, kivételes esetekben fogadják el. Vasúti utazás esetében megengedettek az első osztályú jegyek.

Személygépkocsival történő utazás esetén a támogatható összeg az első osztályú vonatjegy összegére korlátozódik. 

A szállás és napidíj költségek esetében az alábbi maximum összegek támogathatók naponta és személyenként: 

	Ország
	Maximum €
	Ország
	Maximum €

	AT Ausztria
	121
	LV Lettország
	165

	BE Belgium
	149
	LI Liechtenstein
	95

	BG Bulgária
	205
	LT Litvánia
	170

	CY Ciprus
	110
	LU Luxemburg
	143

	CZ Cseh Köztársaság
	175
	MT Málta
	115

	DK Dánia
	179
	NL Hollandia
	147

	EE Észtország
	120
	NO Norvégia
	140

	FI Finnország
	155
	PL Lengyelország
	210

	FR Franciaország
	130
	PT Portugália
	142

	DE Németország
	127
	RO Románia
	170

	GR Görögország
	113
	SK Szlovákia
	125

	HU Magyarország
	165
	SI Szlovénia
	110

	IS Izland
	160
	ES Spanyolország
	141

	IE Írország
	165
	SW Svédország
	156

	IT Olaszország
	129
	UK Egyesült Királyság
	199


A fenti táblázatban megadott költségek az érintett országban való tartózkodással kapcsolatos összes költséget tartalmazzák. Amennyiben az éjszakát nem ott töltik, az összegeket 50%-kal kell csökkenteni.

A fenti kereteken belül a szállás és napidíjköltségek megtérítése történhet a tényleges költségek alapján, illetve fix költséges alapon. Amennyiben azonban az utazó személy intézményének belső szabályzata alacsonyabb költséghatárokat ad meg, mint a fenti táblázatban megadott összegek, akkor az előbbi összegeket kell alkalmazni a kalkuláció alapjaként.

Kérjük, általános szabályként vegyék figyelembe azt, hogy amennyiben a 2.1 rovatban különféle tevékenységeket adnak meg, a vonatkozó költségeket tevékenységenként részletezni kell.

ad 2.2)
Tartós berendezések

A munkatervtől függően, a berendezéseket az amortizációs időszak szerint (az olyan számítógépes berendezések esetében, amelyek kevesebb, mint € 25.000 összegbe kerülnek, az amortizációs időszak 36 hónap, minden egyéb berendezés esetében az amortizációs időszak 60 hónap),  és a projekthez kapcsolódó igénybe vétele szerint térítik meg; a lízingelt berendezések megtérítése úgy történik, hogy ne haladja meg azt a támogatható költséget, amelyet a berendezés megvétele esetén fizettek volna.

ad 2.3)
Reklám és promóció

Az ebben a rovatban megadott költségek kizárólag azok a költségek lehetnek, amelyek a projekt megfelelő médiumon keresztül történő reklámozásához és promóciójához kapcsolódnak. A reklámozás magában foglalhatja mindazt a költséget, amely a dizájnhoz, kivitelezéshez, illetve a publikációhoz kapcsolódik (beleértve az óriásplakátokat és út menti táblákat), valamint a hirdetési felület megvételét.
2.3.1. A reklámköltségeket differenciálni kell az alkalmazott médium szerint, mint például szakmai sajtó, poszterek, stb. Továbbá külön-külön részletezni kell a koncepció, a dizájn és a kivitelezés költségeit, valamint a szükséges hirdetési felület tényleges költségét.

2.3.2. Részletezni kell a weboldalak költségeit, s amennyiben szükséges, ennek a tételnek a megosztását a költségvetés egyéb Internet és web költségei között meg kell indokolni a ‘Jegyzék a költségvetéshez’ című részben. 

Valamennyi pályázó figyelmét felhívjuk arra, hogy a Media Deskek promóciós hálózata a Media Program céljaira áll rendelkezésre. A Bizottság fenntartja a jogot arra, hogy elutasítsa az olyan szükségtelenül magas költségeket,  amelyek abból fakadnak, hogy a pályázó elmulasztja a fenti hálózat hatékony alkalmazását.

ad 2.4)
Bankgarancia költsége

A Bizottság az előfinanszírozás összegével megegyező összegű bankgaranciát követel meg (lásd a Definíciók 1.3 pontját), amely a szerződés értékének 60%-ával egyenértékű. A bankgarancia költségei támogatható költségek, és az Előzetes Költségvetésbe beilleszthetők. A projekt dönthet a bankgarancia elhagyása mellett is, amennyiben úgy dönt, hogy nem igényel előfinanszírozást. Ebben az esetben az első kifizetés a szerződés aláírásától számított 6 hónappal később történik, a szerződéskötő által aláírt, és külső könyvvizsgáló által hitelesített részletes költségnyilatkozat alapján történik.

ad 3) 
Alvállalkozói költségek

Ebben a Költségvetési Alrovatban kell részletezni minden olyan összeget, amelyet olyan külső félnek fizettek ki, amely nem része a szerződéskötő stábjának, illetve a együttműködő partnerszervezetnek, és konkrét eseti feladatot lát el a projekttel kapcsolatosan. Az alábbi költségek illeszthetők be ebbe a rovatba: feliratozás, szinkronizálás, nyomtatás, bizonyos könyvelési szolgáltatások. 
Az alvállalkozói költségek csakis abban az esetben elfogadhatók, ha az együttműködő tagszervezet stábja nem rendelkezik a szükséges szakképzettséggel. Az alvállalkozás nem tehet ki a projekt teljes költségének 30%-át meghaladó összeget. Az alvállalkozói költségeket nyugtázott számlákkal kell alátámasztani.

Amennyiben a kedvezményezettnek beszerzési eljárást kell lebonyolítania a bizottsági támogatással társfinanszírozott tevékenységek részeként, a kedvezményezett annak a pályázónak ítéli oda a szerződést, amely a legjobb ár/érték arányos ajánlatot nyújtja, a potenciális szerződéskötőkkel kapcsolatos egyenlő elbánás és az átláthatóság elveivel összhangban, bárminemű érdekellentét elkerülésére törekedve.

3.1. A feliratozási költségeknél meg kell adni az egységárakat, valamint a nyelvek számát (ha valamilyen kiegészítő információ közlése szükséges, kérjük, írják bele az előzetes költségvetéshez csatolt jegyzékbe).

3.2. A szinkronizálási költségek esetében részletezni kell a nyelvek számát és a napidíjat. A különálló eseményeket külön-külön kell részletezni (ha valamilyen kiegészítő információ közlése szükséges, kérjük, írják bele az előzetes költségvetéshez csatolt jegyzékbe).

ad 4)
Rezsiköltség

A rezsiköltségeket egy összegben kell megadni, amely nem haladhatja meg a projekt összes támogatható költségének 7%-át. Ha valamilyen kiegészítő információ közlése szükséges, kérjük, írják bele az előzetes költségvetéshez csatolt jegyzékbe.

5.4. Bevételi források

Szeretnénk felhívni a Pályázók figyelmét arra, hogy pályázati felhívásunk értelmében a természetbeni hozzájárulások nem támogathatók, sem költségként, sem bevételként. Minden pénzügyi hozzájárulást egyértelmű nyilatkozatokkal kell alátámasztani, részletezve a készpénzben nyújtott összegeket. Az erre vonatkozó bizonylatokat, beleértve a számlákat és banki kivonatokat, a hozzájárulás végleges összegének kifizetését megelőzően bekérjük.

Az Előzetes Költségvetés  bevételi oldalának az alábbiakat kell tükröznie:

· Közvetlen pénzügyi hozzájárulás a pályázó saját forrásaiból;

· Bármely egyéb (állami vagy magán) finanszírozó pénzügyi hozzájárulása

· A projekt révén keletkezett bármilyen bevétel 

· A MEDIA Plus Programtól igényelt hozzájárulás

6. A PÁLYÁZATOK PREZENTÁCIÓJA ÉS BENYÚJTÁSA

6.1. A pályázat nyelve

A pályázatokat az Európai Unió bármelyik hivatalos nyelvén be lehet nyújtani. A kiértékelők munkájának segítése céljából azonban azt kérjük a pályázóktól, mellékeljék a pályázat kivonatát és bővebb összegzését angol nyelven.

6.2. A pályázat szerkezete

A MEDIA Plus Kísérleti Projekt rendszerben benyújtott finanszírozási pályázatok két részből állnak:

· ‘A’ rész: adminisztratív információkat gyűjt egybe a pályázatról és a pályázókról (pl. a pályázat neve, a pályázók neve és címe, a projekt rövid ismertetése, ha szükséges, megfelelő fordítása, a költségtípusonként igényelt finanszírozás, stb.). Ezek az információk segítséget nyújtanak a szerződés előkészítéséhez, amennyiben a pályázat sikeresnek bizonyul. Ez a rész a bizottsági szolgálatok ellenőrzésének tárgyát képezi.

· ‘B’ rész: részletesen ismerteti a pályázatra benyújtott projekt jellegét. Bemutatja a projekt céljait és tudományos hátterét. A ‘B’ rész ismerteti továbbá azt is, hogyan járul hozzá a projekt általában véve a MEDIA Plus Program célkitűzéseinek megvalósításához. Konkrétabban, megnevezi az ágazat szükségleteit, hogy a pályázatban szereplő tevékenységeknek miért szükségesek, miért kellene széles körben elterjedniük. A konzorciumnak, a projekt vezetőségének bemutatása, valamint a háttér-referenciák, terjesztési és jövőbeni felhasználási tervek ismertetése is idetartozik.

A pályázat rövid megnevezését (betűszavát), a Pályázati Felhívás számát és dátumát az ‘A’ és ‘B’ rész, továbbá valamennyi melléklet minden oldalának tetején fel kell tüntetni.

6.3. A pályázat benyújtása

A MEDIA Plus Program keretében benyújtott támogatási pályázatok benyújtásakor követendő eljárás a következő:

A pályázóknak a jelentkezési lapoknak egy eredeti, aláírt és keltezett példányát, valamint két másolatát kell beadniuk, a szükséges mellékletekkel együtt. A jelentkezési lap minden oldalát (az eredetiét) szignóval kell ellátni, s a nyilatkozatokat a pályázatot benyújtó szervezet/ek meghatalmazott aláírójának kell aláírnia.

A többéves projektekkel pályázóknak minden egyes 12 hónapos időszakra részletes költségvetés kell benyújtaniuk. A maximum időtartam összesen 12, 24 vagy 36 hónap lehet.

Csak a projekt időtartama alatt felmerült költségek támogathatók. Kérjük, vegyék figyelembe, hogy a megadott hónapok naptári hónapokat jelentenek, és a projekt vége nem feltétlenül esik egybe a naptári év végével. A szerződés időtartama hosszabb, mint a projekt időtartama; A projekt végét követően a kedvezményezettnek a projekt végétől számított 3 hónapon belül be kell nyújtania a tevékenységi zárójelentést és a záró számlakivonatot. A záró számlakivonatot független könyvelőnek és a kedvezményezettnek kell hitelesítenie. 

A pályázatokat a következő egyértelmű megjelöléssel kell ellátni: “MEDIA-PILOT PROJECTS INFSO/MEDIA/04/05”, és ajánlott levélben vagy magánfutárral kell elküldeni legkésőbb 2005/06/24-ig, a postabélyegzővel igazolva, az alábbi címre:

EUROPEAN COMMISSION
Information Society and Media Directorate-General
Unit A2 (MEDIA Programme and media literacy)
Mr Costas Daskalakis (office B100 4/27)
rue de Genève 1
B - 1049 Brussels - BELGIUM

A pályázóktól azt kérjük, hogy igazolják vissza a pályázat feladását még a határidő lejárta előtt az alábbi fax számon: +32 2 299 92 14.

6.4. A pályázat kiválasztása

A 2000/821/EC Határozat 8.2 cikkében rögzített feltételek fenntartásával a teljes kiválasztási eljárás a Bizottság hatásköre.

A program megvalósítása során, különös tekintettel a projektek technikai kiválasztását, ellenőrzését és értékelését illetően, a Bizottság a Határozat 10.2 cikkében foglaltak szerint Technikai Tanácsadó Csoportokat alkalmaz.

Az Európai Bizottságot feladatainak teljesítésében egy olyan Bizottság (Committee) segíti, amelyben minden egyes Tagállamnak van képviselője, s amelynek elnöke az Európai Bizottság képviselője (MEDIA Bizottság), a Határozat 8. cikkének megfelelően. Az Európai Bizottság képviselője nyújtja be a fenti Bizottságnak véleményezés céljából a finanszírozásra javasolt projektek listáját.

Minden évben lehetőség van a finanszírozási összeg bizonyos arányú részének tartalékolására az új tevékenységek részére.

A pályázók értesítést kapnak a Bizottság döntéséről, hogy részesülnek-e pénzügyi támogatásban. A Bizottság döntése végleges.

7. SZERZŐDÉSEK ÉS KIFIZETÉSEK

7.1. Szerződések

Azoknak a pályázóknak, akik sikeresnek bizonyultak a kiválasztási eljárásban, a Bizottság szerződést ajánl. A szerződés tartalmazza az odaítélt támogatás szintjét, valamint rögzíti a követendő pénzügyi szabályokat. A kifizetés részletekben történik.

7.2. Kifizetések és jelentések

A kifizetési intézkedéseket a szerződés rögzíti. A pályázók tájékoztatása céljából azonban közöljük, hogy a támogatás átutalása elvileg az alábbi módon történik:

60% a szerződés aláírásakor, a fennmaradó rész pedig a projekt külső szakértők általi részletes kiértékelését, valamint a zárójelentés Bizottság általi elfogadását követően. Bankgaranciára van szükség. A projekt választhatja a bankgarancia elkerülését is, ha úgy dönt, hogy lemond az előfinanszírozásról. Ebben az esetben az első kifizetés 6 hónappal a szerződés aláírása után történik, részletes költségnyilatkozat alapján, amelyet a szerződéskötő aláír és külső könyvvizsgáló hitelesít. A fent említett kiértékelést követően, a végleges kifizetés a 12 hónapos időszak végén történik. Amennyiben a fennmaradó egyenleg fenti végleges kifizetése meghaladja az € 150,000 összeget, akkor a számlákhoz  külső könyvvizsgálati jelentést kell csatolni, amelyet okleveles mérlegképes könyvelő készít el.

� a Hivatalos Lap 2001 január 17-i, L13. száma


� a Hivatalos Lap 2004 április 30-i, L157. száma


� MEDIA Plus, a Hivatalos Lap 2001 január 17-i, L13. száma

